Jateko modukoa (telebista saioa)

Jateko modukoa  Euskal Telebistako dating saioa da. Klaudio Landak aurkezten du eta sukaldaritzaren bidez maitasuna aurkitzea du helburu. ETB 1 katean euskaraz emititzen da ostegunetan 22:30ean.

Programa 2022ko maiatzaren 5ean estreinatu zen eta bederatzi atal eman zituzten uztailaren 7ra arte. Audientzia datuek bikainak izan ez baziren ere, katearen bataz bestekoaren gainetik ibili zen eta ondorioz bigarren denboraldi bat izan zuen. Hau 2022ko irailaren 22an estreinatu zen eta urte bereko abenduaren 8an amaitu.

Bigarren denboraldiak ikuslearen aldetik harerra ona izan zuen (azkeneko atalak ez ezik). Ondorioz, hirugarren denboraldi bat izan zuen saioak. Hau 2023ko urtarrilaren 26an hasi zen, baina audientzia datu oso txarrekin. Programa, hain egoera larrian egonda, Euskal Telebistak emisio eguna aldatzea erabaki zuen. Martxoaren 14az geroztik, ostegunetan beharrean, asteartetan emititzen hasi ziren. Hurrengo atalek audientzia datu hobea eman zuten.

Emisio aldaketaren ondoren audientzia datua hobetu bazen ere, azkeneko ataletan berriro behera egin zuen joerak. Denboraldia 2023ko ekainaren 27an amaitu zen eta saioak ez zuen berritu. 44 atalen ondoren betirako amaitu zen formatua.

Saioaren azalpena 
Atal bakoitzean, lau lagunek hartuko dute parte: gonbidatua eta sukaldean arituko diren hiru pertsona. Hiru sukaldariek gonbidatu protagonista konkistatu beharo dute beraien platerekin. 

Sukaldariek hiru plater prestatu beharko dituzte: lehenengo bi platerak gonbidatuak proposatutakoak izango dira. Gainera, ez dute errezetarik izango eta horrek zailtasunak ekarrikio dizkie. Postrea, berriz, sukaldari bakoitzaren araberakoa izango da. 

Ondoren, dastaketa itsu-itsuan izango da: plater bakoitza nork prestatu duen jakin gabe probatu eta baloratu beharko du gonbidatuak, puntuak emateko eta horren arabera sukaldarietako bat aukeratu ezagutzen joateko. 

Hiru sukaldariak sukaldean azalduko dira. Eta beste bi leku garrantzitsu egongo dira: dasta gela eta berriketa gela. Gonbidatua dasta gelan dagoen bitartean, sukaldariek berriketa gelatik ikusiko dute prozesua, baita puntuaketak ere.

Gonbidatuak platerak probatu eta berak erabakiko du nor den sukaldaririk onena. Saria afari eder bat izango da. Gainera, gonbidatuak gehien gustatu zaizkion jakien egilea hobeto ezagutzeko aukera izango du afari horretan. Orduan jakingo du saioaren hasieran begiz jo duen sukaldaria izan ote den jateko moduko plater gehien prestatu dizkiona.

Denboraldiak

Audientzien eboluzioa astez aste

Atalak eta audientziak

1. denboraldia

2. denboraldia

3. denboraldia

Erreferentziak

Kanpo estekak 
 Webgune ofiziala

ETB1eko saioak